Fekete Seretlek: EXIT
2024-03-16 19:00 - 20:15 (Europe/Paris) | Maribor center / Lutkovno gledališče Maribor (Vojašniški trg 2A, Maribor)
Kabaret žive folk-elektronske glasbe v kombinaciji z zvokom materialov.
Prazna soba, duhovnik, lutka, papir, igrače, Andersen.
Lutkovni kabaret Exit je drzna harmonija žive ljudske in električne glasbe, predmetov in materialov, zgodb in njihovih odmevov. V predstavi je vsakemu predmetu dodeljena posebna glasbena vloga z namenom, da deluje kot zvočni instrument in s tem kot živo bitje. Na ta način vsak predmet dobi pomen v lastni kompoziciji, ki je sestavljena iz odlomkov motivov iz Andersenovih zgodb. Leitmotivi so interpretirani z zvoki predmetov, kar povzroča posebno vrsto intime, ki se nenehno izmenjuje z glasbenimi in kabaretnimi deli.
Režija: Matija Solce, Glasba Matija Solce, Ivo Sedlaček in Fekete Seretlek,
Scenografija: Jana Nunčič, Matija Solce, Jiří N. Jelínek
Zasedba: Anna Bubníková, Pavol Smolarik, Jan Meduna, Ivo Sedláček, Jiří N. Jelínek, Matija Solce

Povezava do originalnega članka

Ingeborg Bachmann, potovanje v puščavo
2024-03-08 19:00 - 20:50
Film v Minoritih.
Ingeborg Bachmann: potovanje v puščavo / Ingeborg Bachmann – Reise in die Wüste
Film o burnem razmerju med Ingeborg Bachmann, eno največjih nemško pišočih pesnic 20. stoletja, in slavnim dramatikom Maxom Frischem je zgodba o ženski in njeni neustavljivi želji po svobodi – tako v karieri kot v ljubezni.
Film je bil na zadnjem Berlinalu nominiran za najboljši film.

Povezava do originalnega članka

Interesno območje
2024-02-03 19:00 - 20:45
Film v Minoritih: film je dobitnik Velike nagrade žirije na festivalu v Cannesu
Rudolf Höss je komandant v nemški vojski v drugi svetovni vojni. Skupaj z ženo Hedwig in otroki živi v idilični hiši, od katere je neokrnjena narava le korak oddaljena. To je popolno okolje za vzgojo otrok: tam se lahko v miru igrajo, medtem ko mati skrbi za vrt, ob koncu dneva pa se družina zbere pri večerji. Nekaj je pri Hössovih vendarle drugače. Njihovo posestvo meji na koncentracijsko taborišče Auschwitz. A to družine prav nič ne moti pri vsakodnevnih opravilih. Občasni streli, kriki in prah, ki ga prinese iz dimnikov, so samo bežna motnja v ozadju, ob kateri nihče ne trene z očesom.
Britanski režiser Jonathan Glazer je po predlogi romana Martina Amisa posnel film o holokavstu, kakršnega še nismo videli. Velika nagrada žirije na festivalu v Cannesu.
“Najhujši zločin in tragedija je, da je človek to storil sočloveku. Ustreza nam, da se od njih čim bolj distanciramo, z mislijo, da sami takšnega vedenja nismo zmožni, vendar bi morali biti v to manj prepričani.”
Jonathan Glazer
Nakup vstopnic

Povezava do originalnega članka

3:RMA
2024-01-17 19:30 - 21:00
Predstavitev novega albuma.
3:rma je kantavtorski projekt kitaristke Urške Supej in pevke Maše But. Projekt, ki gradi most med glasbo in poezijo, katere avtorici sta Urška in Maša, se že skoraj štiri leta predstavlja na številnih festivalih in odrih doma in v tujini, med drugim na Athens Jazz Festival (GR), Waves Vienna (AT), Festival Lent, MENT, SoAlive Music Conference (BG) … Po skoraj dveh letih od izida prvenca A Well-Paved Road 3:rma predstavlja nov EP The Garden Of Edna, ki je posvečen pesnici Edni St Vincent Millay.
Zasedba
Maša But vokal • Urška Supej kitara, spremljevalni vokal • Anja Hrastovšek spremljevalni vokal • Femi Temowo klaviature, kitara • Matjaž Skaza bobni • Jaka Krušič bas • Grega Skaza saksofon • Žan Hebar tonski tehnik
Nakup vstopnic

Povezava do originalnega članka

Likovna ustvarjalnica (3+) / Kako se nariše zvok, ko kladivo udari ob zid
2023-08-12 11:00
Po ogledu predstave v okviru Poletnega lutkovnega pristana v Lutkovnem gledališču Maribor vabimo otroke še na likovno ustvarjalnico.
vodi: Brigita Strnad, muzejska svetovalka UGM
Po ogledu predstave v okviru Poletnega lutkovnega pristana v Lutkovnem gledališču Maribor vabimo otroke še na likovno ustvarjalnico. Doživetja, ki se nam bodo porajala na lutkovni predstavi, bomo poustvarili v obliki stripa. Namesto na odru bodo liki zaživeli v kadrih in pasicah, vanje pa bomo risali tudi znake za vsemogoče zvoke, ki smo jih slišali na predstavi.
Udeležba brezplačna.

Povezava do originalnega članka

Snežna kraljica, 5+
2022-12-16 17:00
Predstava je kombinacija namiznih lutk, pripovedovanja in zvočnega gledališča.
Kay in Gerda sta bratec in sestrica. Nekega večera starša odideta na ples. Starejša sestrica bi morala poskrbeti za svojega mlajšega bratca, ta pa čudežno izgine. Ugrabila ga je Snežna kraljica. V brezizhodnem položaju se Gerda odpravi na pot proti severnemu tečaju. Pot postane soočanje z njenimi strahovi, predstavlja iniciacijo v odraslost: iz pridnega dekletca, ki uboga starše s skoraj preveč odgovorno držo, se izvije junakinja, ki vzame dogodke v svoje roke in premaga ovire na poti k bratčevi rešitvi. Na plan prideta njen pogum in drzno preseganje ustaljenih norm.
Predstava je kombinacija namiznih lutk, pripovedovanja in zvočnega gledališča. Animatorja s pomočjo zvoka, ustvarjenega z različnimi predmeti, animirata našo domišljijo. Predmeti pa niso gola ilustracija situacij, ampak nastopajo kot živ, presenetljiv odrski material.
Vstopnice lahko kupite v Lutkovnem gledališču Maribor.

Povezava do originalnega članka
